[{"text_idx": "#000000", "text": "Millised on teie teadmised va\u0308limeediast?"}, {"text_idx": "#000001", "text": "Mida suuremas asustatud kohas elate, seda rohkem u\u0308mbritseb teid va\u0308liskeskkonnas reklaam. Mo\u0303elge korraks la\u0308bi enda teekond kodust to\u0308o\u0308ni. Kui olete va\u0308ikeettevo\u0303tte omanik alevikus, saate ilmselt rahulikult asula u\u0308hest otsast teise minna ilma u\u0308htegi reklaamtahvlit na\u0308gemata (v.a. kaupluse, apteegi jmt. sildid) Kui aga astute kodust va\u0308lja Tallinnas Mustama\u0308el ja sihiks on kontor kesklinnas, kulgete mo\u0308o\u0308da lugematul hulgal va\u0308limeediareklaamidest."}, {"text_idx": "#000002", "text": "Va\u0308limeediaks/va\u0308lireklaamiks nimetatakse tinglikult ko\u0303iki avalikus ruumis asuvaid meediapindasid. Turundusmaastikul on levinud ingliskeelne lu\u0308hend OOH ehk Out-of-Home ehk outdoor media. Ta\u0308napa\u0308eval jagatakse va\u0308lireklaam tehnoloogia po\u0303hjal kaheks: tru\u0308kitud va\u0308limeedia ja digitaalne va\u0308limeedia. Erinevaid reklaamiformaate on palju, neid vaatleme po\u0303hjalikumalt allpool. Tihti kasutatakse va\u0308limeediat toetava kanalina mo\u0303ne teise meediakanali ko\u0303rval. Vo\u0303i siis tehakse massiivne va\u0308lireklaamikampaania ja lisatakse va\u0308hesel ma\u0308a\u0308ral online- , raadio-, vo\u0303i tru\u0308kireklaame."}, {"text_idx": "#000003", "text": "Va\u0308limeedia on u\u0308ks parimaid kanaleid, kui soovite teha lokaalset reklaami. Soovides tuua kliente oma poodi, autoremondito\u0308o\u0308kotta vo\u0303i kohvikusse, ta\u0308idab va\u0308limeedia pind ettevo\u0303tte ligiduses ha\u0308sti oma u\u0308lesannet."}, {"text_idx": "#000004", "text": "Va\u0308lireklaam on hea va\u0308ljund ka lastele ja noortele suunatud turundustegevuste levitamisel."}, {"text_idx": "#000005", "text": "Eestis oli va\u0308limeedia reklaami rahaline maht 2018.a. 16% kogu reklaamiturust. "}, {"text_idx": "#000006", "text": "Va\u0308limeedia mahud on u\u0308sna stabiilsed. Ainult aastatel kui toimuvad valimised, to\u0303useb alati va\u0308lireklaami osakaal sest valimiskampaaniates kasutatakse palju suuri va\u0308limeedia pindu."}, {"text_idx": "#000007", "text": "Va\u0308lireklaami hinna sisse kuulub ka kohaliku omavalitsuse reklaamimaks nendes omavalitsustes kus see on kehtestatud."}, {"text_idx": "#000008", "text": "Erinevaid OOH pindasid mu\u0308u\u0308vaid ettevo\u0303tteid on Eestis palju, suuremad neist on JCDecaux ja ClearChannel, kellel on portfellis mitmeid erinevaid tooteid, "}, {"text_idx": "#000009", "text": "Ko\u0303ige suurem va\u0308lireklaamide kontsentratsioon on Tallinnas, sealt ei puudu u\u0308kski Eestis olemas olev va\u0308lireklaami formaat. Tartu, Pa\u0308rnu ja Narva kaetus erinevate va\u0308limeedia pindadega on ka pa\u0308ris hea ning kampaania saab tehtud suuri va\u0308limeedia firmasid kasutades. Teistes linnades reklaami osta soovides tuleb sageli u\u0308les leida kohalikud ettevo\u0303tted."}, {"text_idx": "#000010", "text": "ClearChannel ja JCDecaux kasutavad va\u0308lireklaami mo\u0303ju mo\u0303o\u0303tmiseks rahvusvahelist programmi Outdoor Impact, millega saavad anda iga konkreetse kampaania ligikaudse kontaktide arvu."}, {"text_idx": "#000012", "text": "U\u0308laltoodu on u\u0308levaade enam levinud va\u0308limeedia formaatidest. Lisaks on vo\u0303imalus osta reklaame na\u0308iteks rannakabiinidele, treileritele mis viiakse sinna kuhu klient soovib, ekraanidele u\u0308histranspordis jne."}, {"text_idx": "#000013", "text": "Nagu na\u0308ha, on vo\u0303imaluste hulk suur ning sealt enda reklaamidele sobilike va\u0308lja valimine paras pa\u0308hkel. Reklaamiformaadi valikul peab arvestama kampaania eesma\u0308rgiga, ajastusega, kujundusega, eelarve vo\u0303imalustega."}, {"text_idx": "#000014", "text": "Kampaaniat planeerides vo\u0303ib ette tulla ka hulk va\u0308ikseid ku\u0308simusi, millele ko\u0303rvalseisjana kohe vastust ei tea. Na\u0308iteks:"}, {"text_idx": "#000015", "text": "Miks on sama bussipaviljonide kampaania aprillis kallim kui veebruaris?"}, {"text_idx": "#000016", "text": "Miks mo\u0303nikord pole va\u0308lipinnad valgustatud?"}, {"text_idx": "#000017", "text": "Juba on esmaspa\u0308eva hommik, miks mu reklaam veel u\u0308leval ei ole?"}, {"text_idx": "#000018", "text": "Kas saan kampaaniat alustada na\u0308dala sees?"}, {"text_idx": "#000019", "text": "Kas vo\u0303in plakatile panna ainult venekeelse teksti?"}, {"text_idx": "#000020", "text": "Kas saan reklaami teha Tartu linnaliinibussides?"}, {"text_idx": "#000021", "text": "Soovi korral saan aidata Teid va\u0308limeedia kampaania formaatide valikul, reklaamikampaania kokkupanemisel ning haldamisel."}, {"text_idx": "#000022", "text": "Siin on paar linki va\u0308lireklaami Case studyde \u0301le"}, {"text_idx": "#000023", "text": "Geniaalsete ja naljakate va\u0308lireklaamide TOP :"}, {"text_idx": "#000024", "text": "TV \u2013 kohese reaktsioonini viib enim pa\u0308evasel ajal eetris olnud telereklaam \u2013 UK na\u0308itel"}]